# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC DANYUS CONSTRUCT SRL**, cu sediul în com. Vicovu de Jos, nr. 7 B, Judeţul Suceava, , înregistrată la APM Suceava cu nr. 6076/22.06.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 1.07.2016, că proiectul ***Balastiera Vicovu de Jos 2*** propus a fi amplasat în com. Vicovu de Jos nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

b) Lucrările proiectate constau în:

- scopul lucrărilor propuse:- recalibrarea şi decolmatarea albiei minore a râului Suceava şi mărirea secţiunii de scurgere, îndepărtarea cursului de apă de malul stâng, erodat, dirijarea debitului râului pe central albiei minore şi stabilizarea talvegului albiei;

- perimetrul de exploatare ***Vicovu de Jos 2*** este situate pe raza comunei Vicovu de Jos, pe malul drept, în albia minoră a râului Suceava, la 2 km aval de pragul de captare al MHC Bilca 3 şi la cca 1 km amonte de puntea pietonală peste râul Suceava, între bornele CSA 88-87. Pe malul drept se află un dig de protecţie cu lungimea de 600 m, iar pe malul stângse află un dig de protecţie cu lungimea de 3500 m;

- accesul în perimetru se face din DN 2H Gălăneşti-Vicovu de Jos printr-un drum de acces până în incinta Staţiei de sortare aparţinând SC Danyus Construct SRL Vicovu de Jos, apoi pe un drum de exploatatre până în perimetru. Pentru acces în cadrul perimetrului se va amenaja o cale de acces temporară pe braţul pârâului Aluna, dintr-un tub de beton cu Φ 500 mm. La debite medii şi mari această cale de acces va fi dezafectată prin grija beneficiarului;

- perimetrul are formă poligonală cu suprafaţa de 13.500 mp, cu lungimea maximă de 450 m şi lăţimea maximă de 50 m;

- exploatarea agregatelor minerale se va face în lungul cursului de apă, prin retragere, din aval spre amonte şi de la firul apei către malul drept, în fâşii longitudinal, successive şi paralele cu râul pe tot parcursul perimetrului. Adâncimea maximă de extracţie va fi de 1,86 m, iar cea medie de 0,93 m, fără a coborî sub cota talvegului natural al râului;

- pilieri de siguranţă: - minim 1000 m amonte de puntea pietonală;

- minim 2000 m aval de pragul de captare al MHC Bilca 3;

- minim 200 m faţă de digurile de protecţie mal drept şi stâng

b) *cumularea cu alte proiecte* – nu este cazul.

c) *utilizarea resurselor naturale*: se vor extrage agregate minerale de râu;

Mod de asigurare a utilităţilor:

-Nu se utilizează apă în procesul tehnologic sau pentru consum menajer.

-Nu se execută operaţii de sortare a materialului exploatat, nu rezultă ape uzate tehnologice şi menajare.

-Alimentarea cu energie electrică: nu este cazul.

-Alimentarea cu energia termică: nu este cazul.

d) *producţia de deşeuri:* deşeuri menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de exploatare, zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: - folosinţa actuală: teren albie minoră a râului Suceava, care nu va fi modificată prin implementarea proiectului propus.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* agregate minerale de râu, acumulate ca material aluvionar, cu posibilitate de reacumulare în caz de viituri.

*2.3 capacitatea de absorbţie a mediului, cu atenţie deosebită pentru:*

a) zonele umede – lucrările propuse sunt în bazinul hidrografic Siret, în albia minoră a râului Siret;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – accesul către perimetrul de exploatare se va face prin situl NATURA 2000 ROSCI 0379-Râul Suceava, pe drum de exploatare existen, fără a afecta în mod semnificativ aria naturală protejată.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în în extravilanul localităţilor, fără a afecta areale locuite.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările de exploatare agregate minerale de râu nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul;

Condiţiile de realizare a proiectului:

a)- titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

b)- titularul are obligaţia ca înainte de începerea exploatării să solicite şi să obţină autorizaţia de mediu;

c)- exploatarea se va face strict cu respectarea condiţiei de adâncime maximă de exploatare permisă de actele de reglementare, fără a coborî sub cota talvegului natural al râului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Doru Cojocaru**